سلمان تاثیر

سلمان تاثیر ایک پاکستانی کاروباری شخصیت اورسیاستدان تھے۔ ان کا تعلق پاکستان پیپلز پارٹی سے رہا اور جنھوں نے صوبہ پنجاب کے چھبیسویں گورنر کے فرائض انجام دیے-

ابتدائی زندگی 
سلمان تاثیر 31 مئی 1944ء کو برطانوی ہندوستان کے شہر شملہ میں پیدا ہوئے- ان کے والد ڈاکٹر ایم ڈی تاثیر امرتسر کے ایم-اے-او کالج میں پروفیسر تھے جنھوں نے برطانیہ سے پی ایچ ڈی کی- ان کی والدہ بلقیس کرسٹوبیل تاثیر ایک انگریز خاتوں اور فیض احمد فیض کی شریک حیات ایلس فیض کی ہمشیرہ تھیں-

سیاسی تاریخ 
سلمان تاثیر پاکستان کے صوبہ پنجاب کے گورنر تھے۔ آپ نے گورنر کا حلف 15 مئی 2008ء کو اٹھایا جب پرویز مشرف نے آپ کو گورنر مقرر کیا۔ اس سے پہلے سلمان تاثیر 1988ء کے انتخابات میں میں پیپلز پارٹی کی طرف سے رکن صوبائی اسمبلی منتخب ہوئے تھے۔ وہ پاکستان پیپلز پارٹی کی (1964ء-2011ء) طرف سے کئی الیکشن لڑ چکے ہیں تاہم مشرف دور کی نگراں حکومت میں وزیر بھی رہے۔ آپ فرسٹ کیپیٹل اور ورلڈ کال گروپ کے چیرمین تھے۔ آصف علی زرداری کے صدر بننے کے بعد بھی آپ گورنر رہے اور پاکستان پیپلز پارٹی کے ترجمان و نمائندہ۔

کاروباری زندگی 
سلمان تاثیر نے متعدد چارٹرڈ اکاونٹنگ اور کنسلٹنسی فرمز قائم کریں- اس میں سرفہرست بینالاقوامی اکاونٹنگ فرم کے-پی-ایم-جی کی پاکستانی شاخ کی بنیاد رکھی جو آج تک ان کے نام سے منسوب ہے اور تاثیر-ہادی کے نام سے جانی جاتی ہے-

سوچ 
آپ کی سیاسی وابستگی پیپلز پارٹی سے رہی۔ قانون کی حکمرانی بارے آپ کی سوچ آپ کے اس بیان سے عیاں ہوتی ہے جو 2010ء میں آپ نے بطور گورنر پنجاب جامعہ فیصل آباد کے طلبہ سے خطاب کرتے ہوئے پاکستان پر امریکی ڈرون حملوں پر دیا
 پاکستان کے عوام ڈرون حملوں کی طرف نہ دیکھیں، امریکا سے ملنے والی امداد پر توجہ دیں

قتل 

سلمان تاثیر نے 2010ء میں پاکستان میں ناموس رسالت قانون توہین رسالت کی شدید مخالفت کی اور اس میں ضیاالحق کے دور میں کی کی گئی ترمیم کو کالا قانون قرار دیا- اس کے نتیجہ میں علما کی ایک بڑی تعداد نے اسے واجب القتل قرار دیدیا اور 4 جنوری 2011ء کو اس کے ایک محافظ ملک ممتاز حسین قادری نے اسلام آباد کے علاقے ایف-6 کی کوہسار مارکیٹ میں اسے قتل کر دیا- متعدد مذہبی سیاسی جماعتوں اور طالبان سمیت کئی دہشت گرد تنظیموں کی طرف سے تنبیہ اور دھمکی کے باوجود اس کی نماز جنازہ میں اس وقت کے وزیر اعظم یوسف رضا گیلانی سمیت پیپلز پارٹی کے ہزاروں جیالوں اور خاص و عام افراد نے شرکت کی- نماز جنازہ افضل چشتی نے پڑھائی- اور نماز جنازہ پڑھنے والے متعدد افراد نے توبہ کر کے تجدید ایمان کی۔

حوالہ جات

بیرونی حوالہ جات 
 تعزیرات پاکستان دفعہ 295C۔ قانون توہین رسالت
 قانون توہین رسالت پر اٹھنے والے اعتراضات کے جوابات
 آسیہ بی بی اور قانون توہین رسالت - حامد میر
 سلمان تاثیر کا قتل- کچھ کڑوی باتیں

1944ء کی پیدائشیں
2011ء کی وفیات
اسلام آباد میں مقتول افراد
انگریز نژاد پاکستانی شخصیات
اینگلو انڈین پاکستانی افراد
پاکستان پیپلز پارٹی کے سیاست دان
پاکستان پیپلزپارٹی کے ارکان صوبائی اسمبلی (پنجاب)
پاکستان میں آتشیں اسلحہ سے اموات
پاکستان میں دہشتگردی کا شکار شخصیات
پاکستان میں مقتول افراد
پاکستانی اداروں کے بانیان
پاکستانی اکاؤنٹنٹ
پاکستانی سیاست دان
پاکستانی صنعت کار
پاکستانی کاروباری شخصیات
پاکستانی مسلم شخصیات
پنجاب (پاکستان) کے گورنر
پنجاب ارکان صوبائی اسمبلی 1988ء تا 1990ء
پنجاب صوبائی اسمبلی کے ارکان
پنجابی شخصیات
پنجاب، پاکستان کے سیاست دان
تاثیر خاندان
سینٹ انتھون ہائی سکول، لاہور سے فارغ التحصیل
شملہ کی شخصیات
قانون توہین رسالت (پاکستان) کے متاثرین
کشمیری شخصیات
کشمیری نژاد پاکستانی شخصیات
لاہور کی کاروباری شخصیات
لاہور کے سیاست دان
لاہوری شخصیات
متحدہ عرب امارات میں پاکستانی تارکین وطن
مقتول پاکستانی سیاست دان
وفاقی وزرائے پاکستان